**Ti bud om utlysing**

1. **Du skal ikke bruke en gammel mal**
Det er fakultetets mal eller eventuelt **Endelig utlysningstekst/stillingsomtale** for sist utlyste stilling som må være mal når instituttene ber om utlysing av en ny stilling – ikke en tilfeldig valgt gammel og foreldet utlysningstekst. Hvis instituttene hadde sluttet å bruke sine gamle forslag til utlysningstekster/stillingsomtaler som mal for nye utlysningstekster, hadde vi på fakultetet sluppet å korrigere (og formatere) samme forhold gang på gang på gang. Kvalitetssikringen hadde blitt mye mindre arbeidskrevende og saksbehandlingen mer effektiv.
2. **Du skal slå av «spor endringer»** **før utlysningsteksten legges i ePhorte**
Utlysningsteksten må ikke ligge i ePhorte med «spor endringer». Den skal være renskreven.
3. **Du skal alltid skrive «Forslag til utlysningstekst/stillingsomtale»**
I ePhorte skal tittelen på vedleggene til instituttets brev om å få lyse ut en stilling være **Forslag til** utlysningstekst/stillingsomtale.
4. **Du skal alltid bruke nynorsk og samme rettskrivning som i fakultetets mal**
Vær oppmerksom på nynorsken i fakultetets utlysningsmal. Her brukes det f.eks. e som infinitivsending, ikke a; verte istedenfor bli; undervisning istedenfor undervising osv. En blanding av språklige varianter og stiler er ikke bra og er krevende å rette opp for den som driver med kvalitetssikring. – Engelske versjoner skal være lik den norske teksten.
5. **Du skal ikke skrive «ved Institutt for …………..» i overskriften over utlysningsteksten**Instituttnavnet vil alltid vises i alle medier der stillingen lyses ut.
6. **Du skal ikke skrive «100 % fast» stilling**Alle stillinger er i utgangspunktet faste, fulle stillinger. Det er bare hvis det dreier seg om en annen stillingsprosent enn 100 og/eller om stillingen er midlertidig eller vikariat, at dette må presiseres i utlysningsteksten.
7. **Du skal være oppmerksom på skråstrekstillinger**
Ved utlysing av professor/førsteamanuensis, brukes utlysningsmalen for professor med noen tilpasninger.
8. **Du skal foreslå en utlysningstekst som er så lik malen som mulig**
Selve utlysningsteksten skal være så «ren» som mulig. Den skal ikke inneholde en mengde avsnitt som hører hjemme i stillingsomtalen.
9. **Du skal ikke tukle med standardformuleringene i utlysningstekst og stillingsomtale**
Standardformuleringene i utlysningstekst og stillingsomtale utgjør en kvalitetssikring i seg selv, og bør ikke være gjenstand for ekstra kvalitetssikring på fakultetet.
10. **Du skal ikke tukle med** **ingressen i Jobbnorge**
Ingressen som ligger fast i Jobbnorge, er et sentralt ansvar og må ikke røres. Ingressen skal heller ikke være med i forslaget til utlysningstekst.

Mal for utlysing av stipendiat og postdoktor ligger i Compendia …………………………….

21.02.2014 – jf. ePhortesak 2014/3399